Държавен вестник, бр. 43, 2019 г., стр. 61

БРОЙ  43	
Д Ъ Р Ж А В Е Н  В Е С Т Н И К 	
СТР.  61  
Г Л А В А  1 9
ИЗИСКВАНИЯ ПО ОТНОШЕНИЕ НА КОРАБИ, 
ИЗПОЛЗВАНИ ЗА ИНСИНЕРАЦИЯТА НА ОТ-
ПАДЪЦИ ОТ ТЕЧНИ ХИМИКАЛИ НА МОРЕ
19.1 Общи положения
19.1.1 Глави от 1 до 16 се прилагат за ко-
рабите за изгаряне, както е уместно и както 
са допълнени или изменени от разпоредбите 
на настоящата глава.
19.1.2. Информация за състава и опасностите 
на отпадъците, които трябва да бъдат изгаряни, 
трябва да се предостави на Администрацията 
или на Пристанищната администрация, или 
и на двете според случая, които могат да 
забраняват превоза на тези отпадъци, които 
се считат за прекалено опасни за пренасяне 
в наливно състояние.19
19.1.3 Прилагат се следните допълнителни 
определения:
1. Пространство за изгаряне е газово прос-
транство, съдържащо единствено инсинератора 
и свързаните с него помощни средства.
2. Пространство на вентилатора в инсине-
ратора е пространство, в което се помещават 
вентилаторите, които подават въздух за горене 
до горелките за изгаряне.
3. „Дъмпингова конвенция“ означава Конвен-
цията за предотвратяване на замърсяването 
на морето чрез дъмпинг на отпадъци и други 
вещества на море, 1972 г.
4. Товарна зона е онази част от кораба, оп-
ределена в 1.3.5, с изключение на инсинерато-
рите и тръбопроводи за химически отпадъци, 
водещи до инсталациите за изгаряне.
19.1.4 По време на периодичните и междин-
ните прегледи, изисквани по 1.5.2.1.2 и 3, всички 
товарни танкове и товарната тръбопроводна 
система трябва да бъдат инспектирани за ко-
розия и да се определи оставащата дебелина 
на материала. Когато са превозвани тежки 
корозионни отпадъци, трябва да се провеждат 
годишни проверки на товарните танкове и на 
товарната тръбопроводна система за корозия, 
както и остатъчната дебелина на материали-
те, определени по време на тези инспекции.
19.2 Издръжливост на корабите и разпо-
ложение на товарните танкове
19.2.1 Корабите, предмет на настоящата 
глава, трябва да отговарят на стандартите за 
кораб тип 2 и на изискванията за разполо-
жение на товарни танкове на кораби тип 2.
19 Екологичните аспекти на изгарянето и 
изхвърлянето на отпадъци се регулират от Дъм-
пинговата конвенция. По принцип за изгарянето 
на отпадъци се изисква разрешение от компе-
тентния орган на договарящата се страна по 
конвенцията, където се намира пристанището 
за товарене. Когато пристанището за товарене 
се намира в държава, която не е договаряща се 
страна по конвенцията, Aдминистрацията трябва 
да издаде разрешително.
19.2.2. Отпадъчните смеси, съдържащи 
вещества, които биха изисквали стандарт за 
кораб тип 1, могат да бъдат превозвани на 
кораби тип 2 само ако са предназначени за 
изгаряне.
19.3 Устройство на кораба
19.3.1 Течните химически отпадъци не 
трябва да се съхраняват в близост до горив-
ните танкове, с изключение на танковете, 
съдържащи нефтено гориво, предназначено 
изключително за изгаряне.
19.3.2 Танковете и помпите, различни от 
описаните в 19.3.3, които могат да съдържат 
течности и които трябва да се използват за 
изгаряне или за измиване на товарни тръби 
и товарни танкове, могат да бъдат разполо-
жени в непосредствена близост до товарните 
танкове и трябва да бъдат разположени в 
рамките на товарната зона. Разпоредбите на 
3.1 трябва да се прилагат за такива танкове 
и оборудване в същата степен, както те се 
прилагат за товарни танкове.
19.3.3 Когато е необходимо, танковете за 
нефтено гориво и горивните помпи, които 
пряко задвижват горелките за изгаряне в 
процеса на предварително нагряване или 
подпомагане на изгарянето, могат да бъдат 
разположени извън товарната зона, при ус-
ловие че използваното гориво има точка на 
възпламеняване над 60 °C (по метода closed 
cup test). (Виж също 19.5.3.)
19.3.4 Течностите, които са били използва-
ни за почистване на товарните тръбопроводи 
и товарните танкове, както и за дренаж на 
помпеното отделение, трябва да се съхраняват 
в слоп танк в товарната зона за унищожа-
ване в съответствие с техническите насоки, 
приложени към Дъмпинговата конвенция. 
Товарният танк може да се използва като 
слоп танк. Помпите, използвани за работа 
със замърсени почистващи течности, трябва 
да се намират в товарната зона.
19.3.5 Когато е необходимо, съответствие с 
3.2.1 може да не се изисква, доколкото поме-
щенията за настаняване, обслужващите по-
мещения, контролните станции и машинните 
отделения, различни от тези от категория А, 
като те могат да бъдат построени в предната 
част на товарната зона, при условие че са на-
лице еквивалентни стандарти за безопасност 
и са осигурени съответни пожарогасителни 
мерки, удовлетворяващи Администрацията.
19.3.6 Ако помещенията за настаняване, 
сервизните помещения, контролните станции 
или машинните отделения, различни от тези 
от категория А, са разположени в предната 
част на товарната зона в съответствие с 19.3.5, 
изискванията на 3.2.3 трябва да се прилагат по 
аналогия, т.е. определените разстояния трябва 
да бъдат измерени от края на помещението, 
разположено пред товарната зона.